
KLASA: 612-06/19-01/70

UR.BROJ: 2181-109-01-19-02

U Splitu, 23. prosinca 2019.

**OBRAZLOŽENJE FINANCISKOG PLANA DRŽAVNOG ARHIVA**

**U SPLITU ZA 2020.**

Financijski plan Javne ustanove Državnog arhiva u Splitu za 2020. sastavni je dio proračuna Republike Hrvatske za 2020. godinu te je izrađen u skladu s Uputama za izradu prijedloga državnog proračuna koje je Ministarstvo financija donijelo sukladno Zakonu o proračunu (NN87/08, NN 136/12), uz primjenu Pravilnika o proračunskom računovodstvu i računskom planu (NN 124/14, 115/15 I 87/16) i Pravilnika o proračunskim klasifikacijama (NN26/10).

1. ***SAŽETAK DJELOKRUGA RADA DRŽAVNOG ARHIVA U SPLITU***

Državni arhiv u Splitu, sa sjedištem u Ulici glagoljaša 18 u Splitu, javna je ustanova u kulturi čiji je osnivač Republika Hrvatska i obavlja arhivsku djelatnost. Osnovni zadaci Državnog arhiva u Splitu su: provoditi mjere zaštite arhivskog gradiva unutar ustanove, brinuti se za sigurnost, sređivati, popisivati i objavljivati arhivsko gradivo, konzervirati i restaurirati, obavljati nadzor nad stvarateljima i imateljima arhivskoga gradiva, davati arhivsko gradivo na korištenje te izdavati ovjerovljene preslike i informacije.

Državni arhiv u Splitu ima 24 djelatnika.

1. ***OBRAZLOŽENJE***

Financijski plan za 2020. kao i projekcije za 2021.-2022., sastoje se od nekoliko djelatnosti koje pridonose ostvarenju ciljeva Državnog arhiva u Splitu.

* 1. **Arhivska djelatnost**

Putem programske djelatnosti Ministarstva kulture za 2020. financirat će se:

**- Zaštita arhivskoga gradiva** - Za godišnje potrebe zaštite arhivskog gradiva potrebno je nabaviti arhivske kutije različitih formata za organizirano pohranjivanje i odlaganje arhivskoga gradiva.

Započet je program zaštite nekonvencionalnog arhivskog gradiva u spremištima, za što je potrebno nabaviti trake za spajanje filmskih vrpci i drugog arhivskog nekonvencionalnog gradiva.

- **Opremanje izložbeno - korisničkog prostora -** Definirat će se i do kraja urediti prostor za izložbene aktivnosti; osuvremenit će se prostor čitaonice.

**- Organiziranje izložbi -** Organizirat će se tri izložbe: 1. Izložba za Međunarodni dan arhiva s temom Katastrofe u arhivima; 2. Izložba u organizaciji s Državnim arhivom u Šibeniku; 3. Izložba u organizaciji s Državnim arhivom u Osijeku;

**- Izdavačka djelatnost -** 1. Sudjelovanje u stvaranju i tiskanju novog časopisa Vjesnik dalmatinskih arhiva - Izvori i prilozi za povijest Dalmacije. 2. Priprema i tisak tematskog broja časopisa o upravi u Primorskoj banovini između svjetskih ratova.

**- Nabavljanje materijala za radionicu -** Nabavljanje redovnih tehničkih pomagala za konzervaciju i restauraciju arhivskog gradiva.

**- Otkup arhivskog gradiva** - Otkup zbirke knjiga autora Giorgia Vasaria: Vite dei più eccellenti pittori, scultori e architetti, 1772.

**- Informatizacija** - Nabavljanje informatičkih pomagala i programa za kvalitetno realiziranje postupaka obrade i sređivanja arhivskog gradiva i kvalitetnija dostupnost gradiva korisnicima.

**2.2. Redovna djelatnost**

Troškovi redovne djelatnosti planirani su u skladu sa zadanim proračunskim prihodima i očekivanim vlastitim prihodima, vodeći računa o preporučenim mjerama štednje. Rashodi financijskog plana Državnog arhiva u Splitu najvećim se dijelom odnose na djelatnike, s obzirom da plaće i naknade zaposlenima iznose najveći dio od ukupno planiranih rashoda. Materijalni rashodi se odnose na rashode za sredstva i materijal za rad, energente, usluge tekućeg održavanja prostora i opreme, rashode za usluge, stručno usavršavanje i ostale nespomenute rashode poslovanja i financijske rashode. Višak kumuliran iz ostvarenih prihoda koristit će se za isplatu dodataka na redovne plaće ili kao dodatak za uspješnost u radu te za redovno i investicijsko održavanje objekta, za unapređenje i razvoj osnovne djelatnosti, nabavu uredske opreme i namještaja.

1. ***ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI***

Državni arhiv u Splitu ostvaruje programe u skladu s odredbama:

* Zakon o ustanovama (NN 76/93,29/97,47/99 i 35/08)
* Zakon o arhivskom gradivu i arhivima (NN 61/18)
* Zakon o proračunu (NN87/08, 136/12 i 15/18)
* Zakon o radu (NN 93/14, 127/17)
* Zakon o plaćama u javnim službama (NN 27/01 i 39/09)
* Zakon o osnovici plaće u javnim službama (NN 39/09 i 124/09)
* Zakon o porezu na dohodak (NN 115/19,106/18)
* Zakon o fiskalnoj odgovornosti (NN 111/18)
* Pravilnik o proračunskom i računskom planu (NN 124/14,115/15,87/16 i 3/18)
* Pravilnik o porezu na dohodak (NN 10/17,128/17,106/18,1/19)
* Temeljni kolektivni ugovor za službenike i namještenike u javnim službama (NN 128/17)
* Granski kolektivni govor za zaposlenike u ustanovama kulture koje se financiraju iz državnog proračuna (NN46/18)
* Pravilnik o načinu korištenja vlastitih prihoda ostvarenih od obavljanja osnovne i ostale djelatnosti u ustanovama kulture (NN 47/18).
1. ***USKLAĐENOST CILJEVA , STRATEGIJE I PROGRAMA S DOKUMENTIMA DUGOROČNOG RAZVOJA***

Državni arhiv u Splitu se većim dijelom financira doznačenim sredstvima Ministarstva kulture, tako da će za naredno trogodišnje razdoblje ovisiti o isplatama sredstava Ministarstva kulture. Financijskim planom postignuta je usklađenost kratkoročnih i dugoročnih ciljeva Državnog arhiva u Splitu. U financijskom planu prihodi za 2020. planirani su sukladno prethodnim godinama što će utjecati na ostvarenje financijskog plana.

1. ***ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA***

Financijski plan za trogodišnje razdoblje 2020.-2022. donesen je na temelju upute nadležnog Ministarstva kulture o financijskom limitu (plaće, materijalni troškovi, posebni program) te ostvarenih prihoda. Prilozi Financijskog plana 2020.-2022.

Tablica 1 - Financijski plan za 2020.g.i projekcija plana za 2022. i 2021. - opći dio

Tablica 2 - Plan rashoda i izdataka po izvorima financiranja za 2020. i procjena rashoda za 2021. i 2022.

Tablica 3 - Procjena prihoda i primitaka za 2020.

Tablica 4 - Procjena prihoda i primitaka za 2021. i 2022.

1. ***IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNIM GODINAMA***

Državni arhiv u Splitu obavlja konzervaciju i restauraciju, zaštitu, obradu i sređivanje arhivskoga gradiva, nadzor zaštite arhivskoga i dokumentarnoga gradiva u pismohranama za koje je nadležan. Sustavno su se obavljali pregledi pismohrana koje su stvaratelji i imatelji javnog i privatnog arhivskog i dokumentarnoga gradiva. Arhiv potiče na stručno usavršavanje djelatnike sudjelovanjem na tečajevima i seminarima. Programska djelatnost usklađena je sa strateškim planom. Arhiv ulaže u organiziranje izložbi, posjete i radionice za učenike, informatizaciju i bolju dostupnost gradiva korisnicima.

1. ***OSTALA OBRAZLOŽENJA I DOKUMENTACIJA***

Dio vlastitih prihoda investirat će se u redovno investicijsko održavanje, nefinancijsku imovinu i u opskrbu energentima.

Financijski plan se sastoji od dokumenata, tablice prihoda i primitaka iskazanih po vrstama (za 2020.).

 Ravnateljica DASt:

\_\_\_\_\_\_\_\_\_\_\_\_\_\_\_\_\_\_\_

 Marina Grgičević, prof.